  Анжелика Тихонова корреспондент 1-тӥ куарусёнэ Удмуртиысь школаосын 39 «Точка роста» центръёс усьтозы. Соос физика, химия, биология но робототехника ӧръёсъя ужалозы. Со сярысь элькунысь дышетонъя но тодосъя министерстволэн пресс-службаез ивортӥз. Али школаосын центрлы лабораториосты федерал дизайн-проектъя дасян бордын тыршо. Грак ёросысь Вылӥ Эграысь, Глаз ёросысь Адам гуртысь, Дэбес ёросысь Сюрногуртысь школаосын, Эграысь 5 номеро школаын, Можгаысь 3 номеро школаын, Якшур-Бӧдьясь школаын тупатъян ужъёс йылпумъямын ини. Муниципал кылдытэтъёсын «Точка роста» центръёсы туала демонстрационной но дышетон мебель басьтон понна ватсаса коньдон но висъязы. Соос пӧлын Ува, Сьӧлта, Алнаш, Вавож, Дэбес, Дэри, Пичи Пурга, Можга, Сарапул, Якшур-Бӧдья, Юкаменск ёросъёс. Центръёс школаосын дышетонлэсь ӟечлыксэ будэтыны но ватсаса тодон-валан басьтыны луонлыкъёс сётозы Пусъём, ваньбурез выльдон «Образование» йӧскалык ӵектос улсын мынэ. Со понна 60 миллион манетлэсь трос коньдон висъязы. Тодэ вайытом, 2024-тӥ арозь элькунын 157 «Точка роста» центръёс усьтыны чаклало. Тегъёс: Дышетон Ижкар Удмуртия пиналъёс школаос  